ArabovMK/tajik-wikipedia-corpus huggingface dataset:
Гулафшон

Гулафшон, пурпура — як навъ беморӣ, мансуб ба диатезҳои хунрез аст. Гулафшон бинобар дар хун кам шудани миқдори тромботситҳо ва халал ёфтани лахтабандии он падид меояд. Ҳангоми гулафшон дар пӯст, таҳти пӯст ва луобпардаҳо хунрезиҳои мӯйрагӣ ба мушоҳида мерасанд. Хунрезиҳо метавонанд ба сурати нуқта-нуқта (петехия), рахшакл (вибекс), доғҳои хурд (экхимозҳо) ва калон (хуномос) падид оянд. Хусусан хунрезиҳои нуқтамонанд ва лаккаҳои хурди қутрашон то 1 см бештар мушоҳида мешаванд. Гулафшон гоҳе бемории мустақил аст (бемории Верлгоф); ҷараёни он музмин буда, бештар дар занҳо ба мушоҳида мерасад. Ба пайдоиши гулафшон нисбат ба тромботситҳо ҳосил шудани подтан ва дар сипурз таҷзия гаштани онҳо, инчунин тағйир ёфтани девораи рагҳо (бинобар нест шудани қабати тромботситҳо) мусоидат мекунанд. Ҳангоми гулафшони доруӣ, ки бар асари истифодаи аналгетикҳо, сулфаниламидҳо ва хинин сар мезанад, тромботситҳо андаруни рагҳо таҷзия мешаванд (дар натиҷаи ҳосил шудани подтан нисбат ба маҷмаи "дору — тромботсит"). Гулафшони алоимӣ ҳангоми домана, эндокардит, спленомегалия, лейкоз ва ғ. рух менамояд. Гулафшон бештар дар андомҳои поинӣ -пойҳо падид меояд. Вобаста ба катаболизми ҳемоглобин бо мурури вақт ҳасба тағйир меёбад. Аввал ранги унсурҳо сурх, минбаъд бунафш, ҷигарӣ ва рӯзҳои 7-10-ум зард мешавад. Дар сурати бо ангушт пахш кардан, унсурҳои хунрез нест намегарданд. Гулафшонро бо кортикостероидҳо ва доруҳои хунбанд муолиҷа мекунанд.
Гулафшон (деҳа, н. Ваҳдат)

Гулафшон — деҳа дар ҷамоати деҳоти Симиганҷи ноҳияи Ваҳдат. Аз Гулафшон то маркази шаҳр 12 км. Аҳолиаш 809 нафар, тоҷикон.
Гулафзо Савриддинова

Гулафзо Савриддинова (12.09. 1947 1, Исфара) — ходими давлатии Тоҷикистон, Корманди шоистаи фарҳанги ЧТ. Донишгоҳи хоҷагии халқи Москва, Мактаби олии хизбии шаҳри Тошканд. Фаъолияти кориаш аз иктисодчии идораи савдои шаҳри Шӯроб с. 1969 огоз шудааст. Раиси иттифоки касабаи кормандони саноати махалли, раиси МШ, муовини раиси комичроияи шурои депутатҳои халқи шаҳр, котиби кумитаи шаҳрии хизби коммунист, раиси комичроияи шурои депутатҳои халқи шаҳр, котиби якуми кумитаи хизби коммунисти ш. Исфара, мудири шуъбаи маданият, шуъбаи савдо ва хидматрасонии маишии КМ ПК Тоҷикистон, котиби аввали кумитаи шаҳрии хизб ва раиси Шурои депутатҳои халқ, раиси ш. Исфара, муовини Раиси Маҷлиси Олии Ҷумҳурии Тоҷикистон ва аз моҳи марти с. 2000 муовини Раиси Мачлиси намояндагони Маҷлиси Олии Ҷумҳурии Тоҷикистон. Хизматҳои Савриддинова бо ордени "Дусти" ва медалу ифтихорномаҳо қадр шудаанд. Вакили Шурои Олии Чумҳурии Тоҷикистон (даъватҳои 12, 13), вакили халқии Маҷлиси Олии Чумҳурии Тоҷикистон (даъвати 1) интихоб шудааст.
Гулафшон (деҳа н. Файзобод)

Гулафшон (пештара Ҳайтак) — деҳа дар ҷамоати деҳоти Меҳрободи ноҳияи Файзобод. Аз деҳа то маркази ноҳия 22 км. Аҳолиаш 346 нафар, тоҷикон. Аз 37 хочагӣ иборат аст. Дар деҳа мактаб, мағозаи хусусӣ, бунгоҳи тиббӣ, хоҷагиҳои деҳқонии инфиродӣ фаъолият доранд. Мардуми деҳа ба с абзавоткорӣ, ғаллакорӣ, боғу токдорӣ ва чорводорӣ машғуланд. Заминҳо аз оби чашмаҳо ба воситаи лӯлаҳо обёрӣ мешаванд. 1 Пайвандҳо.
Гуласиха (ноҳияи Шекснин, Вологда)

Гуласиха — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Шекснин, ки дар вилояти Вологда қарор дорад, дохил мешавад.
Гулафшон (деҳа, н. Данғара)

Гулафшон (собиқ Иғрон, то 12.3.2009) — деҳа дар ҷамоати деҳоти Оқсуи ноҳияи Данғара. Аз Гулафшон то маркази ҷамоат 15 км, то маркази ноҳия 17 км; роҳ асфалтпӯш. Аҳолиаш 1370 нафар), тоҷикон. Иқтисод Деҳа масҷиди панҷвақта, мактаби таҳсилоти миёнаи умумӣ, мактаби таҳсилоти умумии асосӣ, 2 нуқтаи савдои хусусӣ дорад. Соҳаҳои асосии хоҷагӣ: чорводорӣ, боғдорӣ, ғаллакорӣ. Заминҳояш аз чашмаҳо обёрӣ мешаванд. Дар ҳудуди Гулафшон хоҷагии деҳқони калони "Чашмаи Нуқра" ва 20 хоҷагии хурди деҳқонӣ мавҷуд аст.
Гулафшон (деҳа, н. Дӯстӣ)

Гулафшон (собиқ Якуми Май) — деҳа дар ҷамоати деҳоти Ҷиликӯли ноҳияи Дӯстӣ. Аз Гулафшон то маркази ҷамоат 4 км, то маркази ноҳия 4 км; роҳ асфалтпӯш. Аҳолиаш 655 нафар, тоҷикон. Иқтисод Гулафшон 2 осиёби хусусӣ ва 2 нуқтаи савдои хусусӣ дорад. Мактаб надорад. Хонандагон дар мактаби таҳсилоти миёнаи умумии деҳаи Гулрез ва Панҷрӯд таҳсил мекунанд. Соҳаҳои асосии хоҷагӣ: сабзавоткорӣ, чорводорӣ ва боғдорӣ. Заминҳо аз наҳри Яккаюз обёрӣ мешаванд. Дар ҳудуди Гулафшон 12 хоҷагии хурди деҳқонии Хоҷагии тухмипарварии ба номи Эргаш Султонов мавҷуд аст.
Гулафшон (деҳа, н. Ҷаббор Расулов)

Гулафшон (собиқ Янтоқзор) — деҳа дар ҷамоати деҳоти Ҳаёти Нави ноҳияи Ҷаббор Расулов. Аз Гулафшон то маркази ҷамоат 1 км, то маркази ноҳия 11 км; роҳ мошингард. Аҳолиаш 2482 нафар. Соли 1954 таъсис ёфтааст. Иқтисод Деҳа мактаби таҳсилоти миёнаи умумӣ, боғчаи бачагон, масҷиди панҷвақта, 2 нуқтаи савдои хусусӣ, чойхона, бунгоҳи тиббӣ, хонаи фарҳанг ва китобхона дорад. Соҳаҳои асосии хоҷагӣ: пахтакорӣ, чорводорӣ, боғдорӣ, ғаллакорӣ. Заминҳо аз наҳри Хоҷабойқӯрғон обёрӣ мешаванд. Дар ҳудуди Гулафшон хоҷагии деҳқонии "Шодиёна" ва 6 хоҷагии хурди деҳқонӣ мавҷуд аст. Шахсиятҳои маъруф Зодгоҳи шоир Алиҷон Юлдошев мебошад.
Мусамир Гулаҳмадов

Мусамир Гулаҳмадов (зод. 25 августи 1936, деҳаи Тутак, ноҳияи Ховалинг) — сиёсатшинос, доктори илмҳои фалсафа, профессор, Корманди шоистаи Тоҷикистон, Аълочии маорифи Тоҷикистон, Аълочии маорифи ИҶШС. Зиндагинома Муаллими синфҳои ибтидоӣ дар мактаби миёнаи ба номи Сергей Лазои ноҳияи Восеъ, таҳсил дар мактаби сесолаи тайёркунандаи коркунони муассисаҳои маданӣ-маърифатии Вазорати маданияти ҶШС Тоҷикистон, нозири Кумитаи комсомоли ноҳияи Ленин (ҳоло Рӯдакӣ-61). Таҳсил дар факултаи таъриху филологияи Институти давлатии педагогии Душанбе ба номи Т. Г. Шевченко, аспиранти кафедраи фалсафаи Институти мазкур. Аз соли 1969 муаллим, муаллими калон, дотсенти кафедраи коммунизми илмӣ (сипас кафедраи сиёсатшиносӣ), аз соли 1996 профессори кафедраи сиёсатшиносӣ; мудири кафедраи сиёсатшиносии ДДОТ ба номи Айнӣ (ва аз соли 2012). Фаъолияти илмии Мусамир Гулаҳмадов ба татбиқи масъалаҳои ҳаёти маънавии ҷомеа бахшида шудааст. Муаллифи 6 рисола, 9 китоб ва беш аз 100 мақолаи илмӣ, илмӣ-оммавӣ ва методӣ. Таҳти роҳбарии ӯ 25 нафар рисолаи номзадӣ дифоъ намудаанд. Мусамир Гулаҳмадов дар конференсияҳои байналмилалӣ доир ба масъалаҳои инкишофи муносибатҳои миллӣ дар ҷаҳони муосир, хусусиятҳои ҷаҳонбинии халқи тоҷик, анъана ва фарҳанги миллӣ, хусусиятҳои ташаккули расму ойин ва анъанаҳои халқи тоҷик маърӯза кардааст. Бо Грамотаи Фахрии Раёсати Шӯрои Олии ҶШС Тоҷикистон сарфароз гардидааст. Осор.
Гулаҳмадӣ

Гулаҳмадӣ — як навъ себи тирамоҳии маҳаллӣ. Дарахташ зудсабз буда, 7-8 м қад мекашад. Шохаҳояш парешон. Навдааш (дарозиашон то 26 см, қутрашон 0,4-0,5 см) бӯри сиёҳтоб, бо доначаҳои сафедтоб пӯшида шудааст. Баргаш дарозрӯя (дарозиаш то 17 см, бараш то 6 см), сабз, қафояш пашмакдор. Мевааш калон (вазнаш то 128 г), гирда ё байзашакл, пӯсташ ҳамвор, тарафи офтобрасаш сурх; таъмаш ширин, сероби хушбӯй (дарозии думчааш 2,8 см). Даври нашваш 167 рӯз аст. Гулаҳмадӣ обталаб буда, дар заминҳои санглох низ месабзад. Аз тортанаккана, куяи себ, мевакуя ва заргинак зарар мебинад. Се навъи онро дар навоҳии Рӯшону Шуғнон парвариш мекунанд. Солҳои охир дар тамоми ноҳияҳои Помири Ғарбӣ ва Дарвоз дучор меояд.
Гулбазм

Гулбазм — маҳфиле шабеҳи байтбарак, ки ба ҳангоми базм дар ҷашни арӯсӣ байни ҷавонписарону ҷавондухтарон барпо мегардад. Дар тӯйи арӯсӣ пас аз анҷоми як ё ду дафъаи силсилаи сурудхонӣ бо хоҳиши ҷавонон ровии тӯй гулеро ба даст гирифта, бо хондани мисраъҳои зерин гулбазмро оғоз мекунад: Гулбазм муҳаббатгаҳи ёрон бошад, Аз ёр ба ёр шеърборон бошад. Донандаи абёту сухан бурд кунад, Бозанда шавад, ҳар он кӣ нодон бошад! Сипас, ровӣ дар ҳавои мусиқии шӯх рақскунон гулро ба духтаре медиҳад. Духтар низ баъди гирифтани гул рақскунон ба назди баландгӯяк омада, дар васфи гул, ишқу ҷавонӣ ё дар ҳолати ҳиҷолат монданаш дар васфи домоду арӯс байт ё таронае қироат мекунад ва гулро ба писаре медиҳад. Духтарон дар ин маврид кӯшиш мекунанд, ки ҷавонони боодобу хушгуфтор ва зеборо интихоб намоянд. Писар гулро гирифта, айнан ҳамин амалро иҷро намуда, дар васфи духтари гулдода ё дӯстдоштаи худ, ки шояд дар он ҷо ҳозир бошад, шеър мехонад. Ҳамин тавр гул дар давра даст ба даст гардиш мекунад ва ҷавонон бо навбат шеъру таронаҳо мехонанд. Г. тақр. 20-30 дақиқа ва гоҳе то як соат давом мекунад. Дар гулбазм на танҳо тарона, балки байт, рубоиву дубайтӣ, қитъаву маснавӣ ва баъзан пораҳои ғазал низ қироат мешаванд.
Гулбарг

Гулбарг (аз — барг, гул) — аз ҷумлаи қисматҳои гул, ки рангу бӯй, шаклу андозаи гуногун дорад. Барои гардолудшавӣ муҳим аст.
Гулаҳмад Раҳмихудоев

Гулаҳмад Раҳмихудоев — биологи тоҷик, доктори илмҳои биология, профессор.
Гулбаданбегим

Гулбаданбегим, Гулбаданбону — нависанда, шоир ва таърихнигори форсизабони Зиндагинома Духтари Заҳируддин Бобур. Гулбаданбегим то 6-солагиаш дар Кобул зиста, соли 1528 ҳамроҳи падараш ба шаҳри Аграи Ҳиндустон рафт. Баъди вафоти Бобур Гулбаданбегим дар тарбияи модараш монд. Гулбаданбегим дар дарбори Акбар (ҳукмронӣ) нуфузу эътибори зиёд дошт. Ягона асари ба мо расидаи илмию адабии ба забони форсӣ-тоҷикӣ навиштаи Гулбаданбегим "Аҳволи Ҳумоюн". Нусхаи дастнависи "Ҳумоюннома" дар Осорхонаи Британия маҳфуз аст. Мувофиқи маълумоти "Тазкирату-л-хавотин"-и Маҳдихоҷа Гулбаданбегим табъи шоирӣ ҳам доштааст. Байти зерин аз ӯст: Ҳар парирӯе, ки ӯ бо ошиқи худ ёр нест. Ту яқин медон, ки ҳеч аз умр бархурдор нест.
Гулбандӣ

Гулбандӣ, рахшаки гулдор — навъе аз себҳои миёнапазаки маҳаллӣ; селексияи халқист. Барг ва тарзи шохаронии дарахташ ба гирдаксеб шабоҳат дорад. Мевааш байзашакл (андозааш 59х51х50 мм, вазнаш 55-65 г), сафеди сабзтоб, рахҳои сурху гулобӣ дорад (тарафи офтобрасаш сурх, тарафи сояаш гулобиранг), думчааш кӯтоҳи сахт. Пӯсташ тунук, бо мумпардаи маҳин пӯшида шудааст. Гӯшташ сафед, карсосӣ, серобу ширин, хуштаъм ва бебӯй, 4-12 дона тухми майдаи қаҳваранг дорад. Мевааш охири июл — аввали август мепазад. Аз дарахти 20-22-солааш 75-85 кг ҳосил меғундоранд. Меваашро тару тоза истеъмол мекунанд. Барои ба ҷойҳои дур кашондан мувофиқ аст. Дарахтони алоҳидаи гулбандӣ дар ҳотаи сокинони деҳаҳои Даштиҷуми ноҳияи Муъминобод, Сӯҷинаи ноҳияи Панҷакент ва деҳаҳои доманакӯҳи водии Ҳисор парвариш меёбад.
Гулбаст

Гулбаст — навъи матоъи қадимии тоҷикон. Ин матоъ пахтагин буда, нақшҳои хос дошт. Дар минтақаи Кӯлоб маъмултар будааст. Чунин матоъро косибони маҳаллӣ, аксаран занҳо нақшпартоӣ ва кашидадӯзӣ мекарданд. Барои гулбасткорӣ сони сафеди софро роиҷ буд. Гулҳояш шабеҳи офтоб, моҳтоб, шохча, бодом, тӯмор ва ғ. мебошанд. Пас аз интихоби матоъ ва ранг гулбаст тақр. чунин таҳия мегардад: аввал навъи нақш ё гулро интихоб менамоянд. Агар манзур гулбасти зард бошад, дар нӯги чӯб каме докаро печонда, онро дар ранги сипарии зард олонда, рӯи сони сафед ба тарзи сохти гули интихобшуда мечаконанд. Сипас тарҳи гули чакондашударо бо ресмонҳои пахтагини сафед мебанданд. Гулбаст ном гирифтани матоъ низ аз ҳамин ҷост. Ҳар як чакидаро алоҳида бояд баст. Пас аз банду басти гулҳо матоъро дар деге, ки рангобаи зард дорад, 15 дақиқа меҷӯшонанд. Баъдан онро аз дег гирифта, дар оби хунук мегардонанд ва дар тори офтобрас меовезанд. Пас аз хунук шудани матоъ гулҳои бастаро кушода, бо рангҳои сурхи сиядуқ, гулобӣ ё сабз оро додан зарур аст ва гулҳои рӯи матоъ маълум мегарданд. Гулбаст дар ду қисми курта — қад ва остин омода мегардад. Ин тарз шакли қадимист. Ҳоло гулбастҳоро дар як қад омода менамоянд. Дар рӯи гулбасти анъанавӣ ҳар як гул макон — ҷои худро дорад; чунончи, дар қисми гиребони курта ҳатман гули маҳтоб чаконида шуда, дар доман ва аз пасу пеш гулҳои офтоб, каҷак, бодом, шохча, ки бо гулҳои гирдак аз ҳам ҷудо мешаванд, чаконда мешаванд. Пойҷомаи гулбаст низ ба ҳамин усул омода карда мешавад. Рӯймоли гулбаст аз дока таҳия мегардад.
Гулбастпартоӣ

Гулбаст (бандона) — санъати гулпартоӣ дар матоъи пахтагини суф ва карбос. Гулбаст асосан, дар ороиши рӯймол, куртаву пойҷомаи занона, чодар ва маснуоти дигар ба кор меравад. Барои гулпартоӣ матоъро ба андозаи даркорӣ бурида, онро дар об шуста, дар офтоб мехушконанд. Нахуст ба он ҷойҳое, ки гул партофта мешавад, қатраҳои ранги зард, сурх ё сабзро мечаконанд. Вақте ки ранг хушк шуд бо риштаи сафед нуқтаҳои рангшударо ба мисли ангушт сахт мебанданд. Баъд аз баста шудани нақши гулҳо матоъро дар деги рангдор меҷӯшонанд. Маъмулан ранги замина сиёҳ, қаҳваӣ ва ё ягон ранги торик интихоб мешавад. Чун ранги замина хушк шуд, риштаҳоро мекушоянд. Ҷойҳои басташуда ранги бори аввал чаконидашударо дар худ нигоҳ медоранд. Тавассути санъати Гулбаст нақшҳои гули гирд, коса, ситора, моҳтоб, офтоб, чоркунҷа, баргак ва ғайра дар матоъ тасвир мешавад. Санъати Гулбаст дар минтақаи Кӯлоб ва қисман Рашту Дарвоз бештар маъмул буд.. низ.
Гулбарги бодҳо

Гулбарги бодҳо — хатти ҳаракати шамол, дар соҳаҳои обуҳавошиносӣ ва иқлимшиносӣ графикест, ки реҷаи ҳаракати бодро дар маҳалли дахлдор нишон медиҳад; маъмулан, мувофиқи мушоҳидаҳои чандинсола барои моҳ, фасл, сол сохта мешавад. Дар 8 (ё 16) лавзӣ (ромб) бо миқёс (андоза)-и интихобшуда дар шакли векторҳо шумораи такроршавии самт ё қиматҳои миёна ё калонтарини суръати бодро (бо % аз шумораи умумии мушоҳидаҳо), ки ба ҳар ромб мувофиқат мекунад, сабт менамоянд. Нӯки векторҳоро бо ҳам бо хатти шикаста пайваст менамоянд (расм). Гулбарги бодҳоро ҳангоми сохтмони хатҳои парвозу фурудоии тайёраҳо ва роҳҳои автомобилгард, кашидани нақшаи маҳалҳои аҳолинишин, ҷойгиркунии хонаҳои иқоматӣ ва минтақаҳои саноатӣ ва дигар соҳаҳои хоҷагидорӣ (кишоварзӣ, агрономия, хоҷагиҳои ҷангал, экология ва ғ.) истифода мебаранд. Инчунин гулбарги бодҳо имкон медиҳад, ки дар бораи парвози мавсимии парандаҳо, ҳаракати олудакунандаҳои ҳаво ва ғайра маълумот ба даст ояд.
Гулбарга

Гулбарга — шаҳри таърихии Ҳиндустон ва пойтахти давлати Баҳманшоҳиён. Таърих Баъди интиқоли пойтахт аз Деҳлӣ ба Давлатобод. Аксари эътиқодмандонаш пайрави ҳиндуия (64 %), ислом (33 %) ва дигар динҳо мебошанд. Имрӯз дар Гулбарга харобаҳои қалъаи Гулбарга, Масҷиди ҷомеи Гулбарга маҷмааи мақбараҳои султонҳои Баҳманшоҳиён бо номи Ҳафтгунбад боқӣ мондаанд.
Гулбаҳор (деҳа)

Гулбаҳор (Гулбахор) — деҳа дар деҳистони Керме-Тӯи ноҳияи Аравони вилояти Ӯш, Ҷумҳурии Қирғизистон. Аҳолӣ — 11 317 нафар дар соли 2023.
Гулбаҳор Мирзоева

Гуля. Узви Иттифоқи нависандагони ИҶШС. Зиндагинома Гулбаҳор Мирзоева 12 марти соли 1959 дар Душанбе таваллуд шудааст, Точикистон). Падар - Шоири халқи и Тоҷикистон Ғаффор Мирзо, тарҷумони маъруфи назми рус. Модар - олим, биохимик, доктори илмҳои биологӣ, академик, ноиби президенти Академияи илмҳои Ҷумҳурии Тоҷикистон (илмҳои табиатшиносӣ) Муҳиба Яқубова. Соли 1981 Донишкадаи адабии ба номи Горкийро дар Москва хатм кардааст. Дар семинари Лев Озеров таҳсил кардааст. Мудири шӯъбаи шеъри маҷаллаи адабию бадеии "Помир" дар Душанбе кор карда, ба тарҷумаи адабӣ, адабиётшиносӣ ва мунаққиди синамо, публитсистика машғул буд. Вай бо театрҳо, синамо ва студияҳои телевизионӣ ҳамчун нависандаи матн барои пйесаҳо ва филмҳо ҳамкорӣ кардааст. Муаллифи маҷмӯаҳои ашъори "Шифо" ва "Майдони беда шукуфта". Аз соли 1987 узви Иттифоқи нависандагони ИҶШС мебошад. Дар киностудияи "Тоҷикфилм" кор карда, аввалин филмҳои мустанади худро дар он ҷо ба навор гирифт ва соли 1990 ба Маскав рафт ва дар он ҷо ба ҳайси директори барномаҳои АТВ – телевизиони муаллифӣ дар Останкино кор кард. 2. Аз соли 1992 дар Фаронса зиндагӣ мекунад. шаҳрванди Фаронса. Дар соли 1995 ӯ дипломи забони фаронсавӣ аз Сорбоннаи Нав (Порис) гирифт. Аз соли 1996 то 2000 дар Страсбург зиндагй мекард, забони русиро дарс медод, дар Донишгоҳи Страсбург курси таърихи синамои советиро дарс медод. Дар соли 1998, пас аз танаффуси ҳафтсола, вай боз ба филмбардорӣ шурӯъ кард. Филмсози мустақил. Узви Гилдияи коргардонҳо ва муаллифони филмҳои бадеии Фаронса Ду фарзанд дорад. Духтараш Саида бозиҳои видеоӣ месозад. Писараш Самуил мактаби миёнаро хатм кардааст. Филмография Фестивалҳо.
Гулбаҳор Назирӣ

Гулбаҳор Назирӣ — иқтисодшинос, олим, доктори илмҳои иқтисод, вакили Маҷлиси намояндагони Маҷлиси Олии Ҷумҳурии Тоҷикистон даъвати ва.
Гулбаҳор Турсунова

Гулбаҳор Нозирҷоновна Турсунова - аз Ҳавзаи интихоботии Хуҷанд 13 вилояти Суғд — вакили Маҷлиси намояндагони Маҷлиси Олии Ҷумҳурии Тоҷикистон даъвати.
Гулбин Тусун

Гулбин Тусун (Истанбул, 10 ноябри соли 1977) муҷрии телевизион ва рӯзноманигори турк аст. биография Пас аз оғози фаъолияти рӯзноманигорӣ дар дар соли 1994, ӯ соли 1995 Донишгоҳи Истамбулро хатм карда, барномаҳои хабарӣ дар - ва Т, роҳбарӣ кардааст., аз ҷониби ва аз ҷониби (аз сентябри 2009). Тосун дӯсти рӯзноманигорони турк Назлӣ Толга, Фотиҳ Портакал, Мурат Голуғлу, Исмоил Кучуккая, Селчук Тепли ва Эрфан Дегирманҷӣ мебошад. Вай соли 2011 дар Венетсия бо Атиф Уналдӣ издивоҷ кард.
Гулбиддин Ҳикматёр

Гулбиддин Ҳикматёр зод. 1 август 1949 1,, Вилояти Кундӯз, Подшоҳии Афғонистон — фармондеҳи саҳроии муҷоҳидини Афғонистон, Сарвазири Афғонистон (солҳои 1993–1994 ва 1996), раҳбари Ҳизби исломии Афғонистон. Зиндагинома Айбдоркунӣ дар терроризм Пайвандҳо Ҳамчунин нигаред.
Гулбен Эрген

Гулбен Эрген — овозхон, ҳунарпеша, мудел ва таронанависи Эрген фаъолияти худро ҳамчун ҳунарпеша оғоз кард ва баъдтар тасмим гирифт, ки ба соҳаи мусиқӣ ворид шавад. Вай фаъолияти мусиқавии худро ҳамчун сарлавҳа оғоз кардааст. Дар соли 2001, барои нақши Мелек дар силсилафилми вай ҷоизаи беҳтарин ҳунарпешаро дар ҷоизаҳои Шапараки тилоӣ ба даст овард 1 2. Соли 2002, сингли пешбарандаи албоми ӯ беҳтарин ҷоизаи сол дар ҷоизаи шуд 3. Соли 2004 албоми Гулбен 600,000 нусха фурӯхт ва аз - сертификати алмосӣ гирифт 4 5. Соли 2009, Эрген ва Огузан Коч суруди -ро бароварданд, ки дар 20 - и Туркия якум шуд 6. Аз соли 2015 албомҳои ӯ дар маҷмӯъ 2 миллион нусха фурӯхта шудаанд 7. Зиндагинома Гулбен Эрген 25 августи соли 1972 дар Истанбул таваллуд шудааст 8. Пас аз таҳсил дар мактаби миёнаи духтарони Эренкой, вай ба мактаби миёнаи Кадикой дохил шуд ва таҳсилро дар он ҷо ба итмом расонд 8. Дар синни 16-солагӣ, Эрген дар озмуни, ки аз ҷониби ташкил карда шудааст, ҷои дуюмро ишғол кард ва пас аз хатми мактаби миёна касби моделиро пеш гирифт 9 10 11. Фаъолият Нахустин филми Эрген соли 1988 дар сурат гирифта, дар он Булент Эрсой нақш бозидааст. Худи ҳамон сол, вай дар якҷоягӣ бо Канъон Калав дар филми Картал Тибет нақши асосиро ба даст овард. Баъдтар вай дар якҷоягӣ бо Ҷунайд Аркин дар ва дар дар қатори Ашраф Колчак нақш бозидааст. Дар ҳамин ҳол, Гулбен бародари калониашро, ки панҷ сол аз ӯ калонтар буд, дар садамаи нақлиётӣ аз даст додааст. Соли 1994 вай ба гурӯҳи Иброҳим Татлисес дар " " пайваста, сипас дар клипи Иброҳим бо номи баромад кардааст. Эрген, ки фаъолияти мусиқии худро дар ин давра оғоз кардааст, бо Нурдон Торун таҳсил кардааст 12. Баъдтар вай дар силсилафилми - и Иброҳим Татлисес иштирок кардааст. Дискография Филмнома Нигаред низ.
Гулбаҳор Шокирова

Ҳунарпешаи шоистаи Тоҷикистон Гулбаҳор Шокирова (Шокирова Гулбаҳор Рустамовна; зод. 12 майи 1984, Ӯротеппа, вилояти Ленинобод) — овозхон ва навозандаи тоҷик, Ҳунарпешаи шоистаи Тоҷикистон 1. Зиндагинома Гулбаҳор Шокирова 12 майи соли 1984 дар шаҳри Ӯротеппа ба дунё омадааст. Соли 2000-ум синфи рубобро дар шуъбаи созҳои халқии мактаби санъати бачагонаи шаҳри Истаравшан ба итмом расонда баъдан, солҳои дар шуъбаи торию камонӣ — асбоби скрипкаи Омӯзишгоҳи ҳунари Содирхон Ҳофизи шаҳри Хуҷанд таҳсил намуда, онро бо ихтисоси ҳунарпешаи ансамбл, омӯзгори асбоби скрипка ва роҳбари ҳайати худфаъолиятӣ ба итмом расонд. Соли 2007 ба шуъбаи мутрибони анъанавии Консерваторияи миллии Тоҷикистон аз рӯи ихтисоси дуторнавозӣ дохил шуда соли 2012 онҷоро ҳамчун ҳунарпешаи ансамбл ва омӯзгор хатм кард 2. Корнома Гулбаҳор Шокирова фаъолияташро ба ҳайси овозхон ва думбранавози ансамбли фолклорӣ-этнографии "Фалак"-и вилояти Суғд ва овозхони ансамбли эстрадии "Садои Суғд" идома бахшид. Ӯро соли 2011 ба ансамбли "Дарё" ба кор пазируфтанд. Тӯли 6 сол вай аз устодон Саидқул Билолов, Қурбоналӣ Абдуллоев, Лола Азизова, Муҳаррама Шарифова ва дигарон нозукиҳои сурудҳои халқиро омӯхт ва мустақилона ба эҷоди суруд пардохт. Гулбаҳор Шокирова аз соли 2017 ҳунарпешаи Ансамбли давлатии "Шашмақом" аст 2. Ҷоизаҳо.
Гулбонг

Гулбонг — номи лаҳне аз лаҳнҳои мусиқии куҳани тоҷик (Эрони бостон); садои сарояндаеро, ки дар назди аҳли завқу ҳунар ба хубиву хушӣ нотакрор будааст, низ ба Г. ташбеҳ додаанд. Ин вожа дар ашъори шоирони классики форс-тоҷик ба маъниҳои зикршуда хеле фаровон истифода шудааст: Муғаннӣ, куҷоӣ, ба гулбонги руд, Бигӯю бизан "Хусравонӣ" суруд. Ҳазин То шуд он маҳ муштарӣ дурҳои Ҳофизро ба гӯш, Мерасад ҳар дам ба гӯши Зӯҳра гулбонги рубоб. Ҳофиз Гулбонги андалебон аз навҳа гар диҳад ёд, Мотамсаро намояд аз дур боғ бе ту. Сайидо.
Гулбонги паҳлавӣ

"Гулбонги паҳлавӣ" — аз навоҳои маъруфу муассири даврони Борбади Марвазӣ. Бинобар ёддошти манобеи хаттӣ, Борбад ин наворо ба авзони паҳлавиёти худ мебошад. Ба гуфтаи Ҳусайналии Маллоҳ "Гулбонги паҳлавӣ" дар дастгоҳи чаҳоргона баъд аз "ҳадӣ" ва қабл аз "раҷаз" ё "арҷуза" хонда ё навохта мешавад. Ҳофиз мефармояд: Булбул зи шохи сарв ба гулбонги паҳлавӣ Мехонд дӯш дарси мақомоти маънавӣ.. Мурғони боғ қофиясанҷанду базлагӯ, То хоҷа май хӯрад ба ғазалҳои Дар ҳунари мусиқии замони Борбад ду навъи навову суруд дар сабки "Гулбонги паҳлавӣ" ривоҷ доштааст. Яке — таронаҳои шаҳрӣ ё худ ва байти паҳлавию захми рӯду суруду самои "Хусравӣ" ("Хусравонӣ"). Дар русуми эҷодию иҷроии мусиқии тоҷик аз даврони куҳан то имрӯз ин ду шохаи навову овоз мавриди истифода буда, дар Афғонистону Эрон низ ривоҷ доранд.
Гулбоғ (деҳа, н. Варзоб)

Гулбоғ — деҳа дар ҷамоати деҳоти Чорбоғи ноҳияи Варзоб. Аз Гулбоғ то маркази ноҳия 40 км. Аҳолиаш 762 нафар, тоҷикон.
Гулгашт

Гулгашт, гулбоғ — гулзор, чаманистон, ки мардум дар он ҷо сайру тамошо мекунанд. Андозаи гулгашт, маъмулан, аз 0,2 то 2 га мешавад. Қисми зиёди ҳудуди гулгашт (55-70 %)-ро гулу сабзазор, боқиро пайроҳаву майдонча ва дигар ҷойҳои фароғатӣ дар бар мегиранд. Дар гулгашт гулу бутта, гиёҳҳои гуногуни ороишӣ ва дарахтони резаи паҳнбаргу сӯзанбарг, сарахс ва ғайра мешинонанд. Ҳангоми бунёд кардани гулгашт муҳлати гулшукуфти рустаниҳо ба эътибор гирифта мешавад. Маъмулан, он рустаниҳоеро интихоб мекунанд, ки ба шароити иқлими маҳал мутобиқ, шукуфаашон назаррабо ва давраи гулшукуфти онҳо пасопеш бошад. Навъҳо Гулгаштҳо вобаста ба релефи маҳал ва таркиби наботот гуногун мешаванд, мас., алпинарий, гулгашти полезӣ, гулгашти обӣ, гулзор, арчамайдон, боғча, гулнақш, хатак, гулсоат ва ғ.
Гулбоғ (деҳа, н. Кӯлоб)

Гулбоғ — деҳа дар ҷамоати деҳоти Зиракӣи ноҳияи Кӯлоб. Аз Гулбоғ то маркази ҷамоат 9 км, то маркази ноҳия 2 км; роҳ мошингард. Аҳолиаш 1101 нафар, тоҷикон. Иқтисод Деҳа осиёби барқӣ, масҷиди панҷвақта, бунгоҳи тиббӣ, нуқтаҳои савдои хусусӣ ва мактаби таҳсилоти умумии ибтидоӣ дорад. Талабагон таҳсилро дар мактаби таҳсилоти миёнаи умумии деҳаи Корези Боло ва ш. Кӯлоб давом медиҳанд. Соҳаҳои асосии хоҷагӣ: чорводорӣ, пилапарварӣ ва ғаллакорӣ. Заминҳо – лалмӣ. Деҳа соли 1990 барои мардуми деҳаи Бахтобод (собиқ Чоқтемур), ки бар асари обхезӣ бехона монда буданд, бунёд шудааст.
Гулбоғ (деҳа, н. Ғафуров)

Гулбоғ — деҳа дар ҷамоати деҳоти Дадобой Холматови ноҳияи Ғафуров. Аз Гулбоғ то маркази ҷамоат 1 км, то маркази ноҳия 35 км; роҳ асфалтпӯш. Аҳолиаш 490 нафар, тоҷикон. Иқтисод Бунгоҳи тиббӣ ва нуқтаи савдои хусусӣ дорад. Деҳа мактаб надорад. Талабагон дар мактаби таҳсилоти миёнаи умумии деҳаи Заркорон таҳсил мекунанд. Соҳаҳои аосии хоҷагӣ: боғдорӣ, сабзавоткорӣ, токпарварӣ. Заминҳо аз дарёи Сир обёрӣ мешаванд.
Гулбоғ (деҳа, н. Конибодом)

Гулбоғ — деҳа дар ҷамоати деҳоти Ғафурҷон Ортиқови ноҳияи Конибодом. Аз Гулбоғ то маркази ҷамоат 4 км, то маркази ноҳия 3 км. Аҳолиаш 1557 нафар.
Гулбоғ (деҳа, н. Вахш)

Гулбоғ (собиқ Яккадин) — деҳа дар ҷамоати деҳоти Ваҳдати ноҳияи Вахш. Аз Гулбоғ то маркази ҷамоат 5 км, то маркази ноҳия 14 км; роҳ асфатлпӯш. Аҳолиаш 809 нафар, тоҷикон. Иқтисод Деҳа масҷиди панҷвақта ва нуқтаҳои савдои хусусӣ дорад. Гулбоғ мактаб надорад. Талабагон дар мактаби таҳсилоти миёнаи умумии деҳаи Деҳқонобод таҳсил мекунанд. Соҳаҳои асосии хоҷагӣ: чорводорӣ, пахтакорӣ, сабзавоткорӣ ва ғаллакорӣ. Заминҳо аз наҳри Қумсангир обёрӣ мешаванд. Дар ҳудуди Гулбоғ 40 хоҷагии хурди деҳқонӣ мавҷуд аст.
Гулбоғ (деҳа, н. Ваҳдат)

Гулбоғ — деҳа дар ҷамоати деҳоти Баҳори ноҳияи Ваҳдат. Аз Гулбоғ то маркази шаҳр 15 км; роҳ мошингард. Аҳолиаш 675 нафар, тоҷикон. Иқтисод Деҳа мактаби таҳсилоти умумии асосӣ, бунгоҳи тиббӣ, масҷиди панҷвақта ва нуқтаҳои савдои хусусӣ дорад. Талабагон таҳсилро дар мактаби таҳсилоти миёнаи умумии деҳаи Ҳоҷиқатаған давом медиҳанд. Соҳаҳои асосии хоҷагӣ: боғдорӣ, чорводорӣ ва сабзавоткорӣ. Заминҳо аз оби чашмаҳо обёрӣ мешаванд.